ddrg/super_eurlex huggingface dataset:
(7)

Na podlagi javno dostopnih informacij je Komisija v Sporočilu z dne 30. maja 2012 ugotovila, da je Madžarska uvedla potrebne popravljalne ukrepe, kar predstavlja ustrezen napredek k odpravi čezmernega primanjkljaja. Zlasti naj bi proračunski primanjkljaj po pričakovanjih v letu 2012 dosegel 2,5 % BDP ter v letu 2013 ostal krepko po referenčno vrednostjo 3 % BDP, kot je to v marcu priporočil Svet. Konkretno naj bi po pričakovanjih služb Komisije, ob upoštevanju javno dostopnih informacij, ki jih je od sredine marca posredovala vlada, primanjkljaj v letu 2013 dosegel 2,7 % BDP. Če se upošteva tudi učinek revizij potencialne rasti BDP in napovedano odstopanje od standardne elastičnosti davkov, se lahko fiskalna konsolidacija v letu 2012 obravnava kot v splošnem skladna z zahtevami. Uporaba nepričakovanih prihodkov in vključitev zadostnih rezerv v prihodnje proračune morata biti še dokazani. Glede na napoved iz pomladi 2012 naj bi se bruto javni dolg v letu 2012 zmanjšal na 78,5 % BDP, v letu 2013 pa še pod to vrednost. Nazadnje, dosežen je bil določen napredek pri izboljšanju okvira proračunskega upravljanja, vendar je pred zaključkom spomladanskega zasedanja parlamenta še vedno potrebno oblikovati in sprejeti pomembne reforme. Na podlagi navedenega in glede na nedavne podatke o rasti za prvo četrtletje, ki so bili slabši od pričakovanih, namerava Komisija še naprej skrbno spremljati dogajanje v zvezi z madžarskim proračunom.
(5)

Zasedeno palestinsko ozemlje je bilo zaradi tehničnih težav, do katerih bi lahko prišlo pri opremljanju zadevnih konzularnih predstavništev ali uradov, izključeno iz regije Bližnji vzhod, za katero velja Odločba 2010/49/ES. Da se prepreči vrzel med bojem proti nezakonitemu priseljevanju in zaščito notranje varnosti ter upošteva čas, ki ga imajo države članice še na voljo za reševanje tehničnih težav, bi moralo biti zasedeno palestinsko ozemlje enajsta regija, kjer bi se moralo zbiranje podatkov in njihovo pošiljanje v sistem VIS začeti za vse vloge za izdajo vizumov.
„12zv.

32008 R 1272: Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1). Za namen tega sporazuma veljajo določbe Uredbe (ES) št. 1272/2008 z naslednjimi prilagoditvami: (a) Lihtenštajn ne bo obvezan ustanoviti nacionalne službe za pomoč uporabnikom v smislu člena 44 Uredbe (ES) št. 1272/2008. Namesto tega bo Lihtenštajn na spletni strani pristojnega lihtenštajnskega organa za kemikalije urada za okoljevarstvo objavil povezavo na službo za pomoč nemškega zveznega inštituta za varnost in zdravje pri delu. (b) Naslednje določbe ne veljajo za Norveško: (i) člen 51 v povezavi s členom 4 in členom 46(1) glede zahtev za razvrščanje, označevanje in/ali posebne mejne koncentracije za snovi ali skupine snovi, ki so navedene v delu 3 Priloge VI k Uredbi (ES) št. 1272/2008 in prikazane na naslednjem seznamu. Norveška lahko zahteva uporabo drugačnega razvrščanja, označevanja in/ali posebnih mejnih koncentracij za to snov; Ime Št. CAS Indeks št. EINECS akrilamid 79-06-1 616-003-00-0 201-173-7 (ii) člen 51 v povezavi s členom 4 in členom 46(1) glede zahtev za razvrščanje, označevanje in/ali posebne mejne koncentracije za snovi ali skupine snovi, ki niso navedene v delu 3 Priloge VI k Uredbi (ES) št. 1272/2008 in so prikazane na naslednjem seznamu. Norveška lahko zahteva uporabo drugačnega razvrščanja, označevanja in/ali posebnih mejnih koncentracij za ti snovi; Ime Št. CAS Indeks št. ELINCS metilakrilamidoglikolat (vsebuje 0,01 % ≤ akrilamid < 0,1 %) 77402-05-2 [NOR-UNN-02-91] 403-230-3 metilakrilamidometoksiacetat (vsebuje 0,01 % ≤ akrilamid < 0,1 %) 77402-03-0 [NOR-UNN-03-01] 401-890-7 (iii) člen 51 v povezavi s členoma 4 in 9 ter členom 46(1) glede pripravkov, ki vsebujejo snovi, opredeljene v prilagoditvenem besedilu (i) in (ii); (iv) ta odstopanja se bodo s 1. junijem 2012 iztekla, če do takrat Norveška v skladu s členom 37(1) Uredbe (ES) št. 1272/2008 ne bo začela izvajati predlogov za usklajeno razvrščanje in označevanje, ki so bili 1. junija 2009 predloženi Evropski agenciji za kemikalije, za podporo strožjemu načinu razvrščanja in označevanja. Če se bo postopek za usklajeno razvrščanje in označevanje, ki je predviden v členu 37 Uredbe (ES) št. 1272/2008, izvajal, bo pregled odstopanj izveden pred 31. decembrom 2013. Če bodo rezultati navedenega postopka podprli odstopanja, se lahko slednja ohranijo s sklepom Skupnega odbora EGP. Če do 1. julija 2014 ne bo sprejet noben tak sklep, se bodo odstopanja na navedeni datum iztekla. (c) Islandske in norveške različice stavkov iz členov 21 in 22 so navedene v dodatku 5 oziroma 6.
(c)

najpozneje do 28. februarja 2013 predloži končno tehnično poročilo in finančno poročilo v skladu s prilogama I in II za obdobje od 27. januarja 2012 do 31. decembra 2012;
(1)

Na Portugalskem je količina razpoložljivega semena trde pšenice (Triticum durum Desf.) kategorije „certificirano seme“, druga generacija, sorte Marialva, ki ustreza nacionalnim okoljskim razmeram in izpolnjuje zahteve iz Direktive 66/402/EGS glede največje količine semen pšenice (Triticum aestivum L.), nezadostna in zato ne more zadovoljiti potreb navedene države članice.
(7)

Za zagotovitev enotnih pogojev izvajanja določb Sporazuma in Protokola v zvezi z upravljanjem tarifnih kvot, ki se uporabljajo za izvoz lesa iz Ruske federacije v Unijo, bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (1).
(2)

Skupaj z vlogo je predložila tudi informacije in dokumentacijo, ki so potrebne za to, da se preveri, ali so merila za priznanje izpolnjena.
(27)

Komisija ugotavlja, da je cena, ki jo je plačevala družba AoG, nižja od standardne cene, ki so jo plačevali drugi veliki industrijski odjemalci. Komisija meni, da se prodajalec v tržnem gospodarstvu ne bi strinjal z zaračunavanjem nižje mesečne cene brez posebne utemeljitve. Glede tega Grčija ni navedla nobenih prepričljivih argumentov, ki bi utemeljevali ugotovitev, da je bila ta ugodnejša cena tržna cena, čeprav je Komisija to vprašanje uradno zastavila v svojih dopisih. Nasprotno, dva pomembna dejavnika kažeta, da cene, ki jo je plačevala družba AoG, ni mogoče obravnavati kot ceno, ki so jo določile tržne sile: (a) prvi kazalnik se nanaša na ravnanje podjetja PPC. Dejansko se je podjetje PPC, takoj ko se je osvobodilo pravnih omejitev iz statutov iz leta 1960, ki so določali ugodnosti za družbo AoG, odločilo, da takoj preneha zaračunavati ugodnejšo ceno, in začelo zaračunavati standardno ceno za velike industrijske odjemalce. To kaže odpoved s strani podjetja PPC, ki jo je le-to februarja 2004 predložilo družbi AoG (glej uvodno izjavo 8). Komisija meni, da je to dober pokazatelj, da cena, določena v statutih iz leta 1960, ne odraža tržne cene za podjetje PPC; (b) drugi kazalnik izhaja iz predhodne odločbe Komisije. Komisija je 16. oktobra 2002 odobrila subvencijo v višini največ 178 milijonov EUR, ki jo je Grčija dodelila podjetju PPC (zadeva N133/01 (5)). Namen subvencije je bil omogočiti podjetju PPC nadomestilo za nasedle stroške, ki jih je podjetje imelo zaradi ugodnejše cene iz leta 1960 v korist družbe AoG do konca veljavnosti te cene marca 2006. Subvencija je bila odobrena kot subvencija, ki ne pomeni državne pomoči podjetju PPC, z utemeljitvijo, da je samo nadomestilo za neugoden položaj, v katerem je bilo. Ta odločba je vsebovala tudi pripombo, da če bi bila ta subvencija državna pomoč, bi bila to pomoč družbi AoG in ne podjetju PPC. Ta odločba priznava, da je moralo podjetje PPC družbi AoG zaračunavati ugodnejšo ceno, do česar pod običajnimi tržnimi pogoji ne bi prišlo. Zato Komisija meni, da je ugodnost za družbo AoG v razliki med standardno ceno za velike industrijske odjemalce (ki bi jo morala družba AoG plačati, če ne bi bilo posebne „ugodnejše“ cene) in ceno, ki jo je družba AoG plačevala med januarjem 2007 in marcem 2008.
(5)

Zaradi jasnosti in preglednosti pravil Skupnosti bi bilo treba določbe, ki so zastarele ali so prenehale veljati, razveljaviti.
(4)

Komisija je Irsko pozvala, naj preveri, ali sta navedeni pooblastitvi, odobreni Irski brez izrecne časovne omejitve, še vedno potrebni, in to potrdi Komisiji. Irska je potrdila, da je bila namesto pooblastitve o uporabi približnih ocen za transakcije iz točke 13 dela B Priloge X k Direktivi 2006/112/ES uvedena maržna ureditev in da pooblastitev ni več potrebna.
(4)

Zaradi jasnosti in preglednosti pravil Unije bi bilo treba določbe, ki so zastarele ali so prenehale veljati, razveljaviti.
2.

Navedene rastline morajo izpolnjevati eno od naslednjih točk: (a) navedene rastline so v vsej svoji življenjski dobi rasle v državi članici, v kateri ni znano, da bi bil navedeni organizem navzoč; (b) navedene rastline so v vsej svoji življenjski dobi rasle na varovanem območju, ki je bilo v skladu s členom 2(1)(h) Direktive 2000/29/ES priznano zaradi navedenega organizma; (c) navedene rastline so v vsej svoji življenjski dobi rasle na nenapadenem območju, ki ga je zaradi navedenega organizma vzpostavil pristojni uradni organ države članice v skladu s FAO ISPM št. 4 (2); (d) navedene rastline so bile pridelane na nenapadenem mestu ali enoti pridelave, ki jo je zaradi navedenega organizma vzpostavil pristojni uradni organ države članice porekla v skladu s FAO ISPM št. 10 (3). Navedene rastline so bile pridelane v strukturi, tako izolirani in zaščiteni pred zunanjim okoljem, da učinkovito preprečuje vnos navedenega organizma. Na navedenem mestu so bile navedene rastline ob najustreznejšem času za odkrivanje znakov okužbe, tj. med zadnjo popolno rastno dobo pred premestitvijo, dvakrat uradno pregledane in ugotovljeno je bilo, da niso napadene s škodljivim organizmom. Navedeno mesto obdaja območje s polmerom vsaj 500 m, na katerem so bili ob najprimernejšem času za odkrivanje znakov okužbe, tj. med zadnjo popolno rastno dobo pred premestitvijo, dvakrat opravljeni uradni inšpekcijski pregledi, vse rastline, ki so pri navedenih pregledih kazale znake okužbe, in vse bližnje navedene rastline v oddaljenosti 5 m pa so bile nemudoma uničene; (e) navedene rastline so bile pridelane na nenapadenem mestu pridelave, ki ga je zaradi navedenega organizma vzpostavil pristojni uradni organ države članice porekla v skladu s FAO ISPM št. 10 (3). Navedeno mesto pridelave obdaja območje s polmerom 500 m (v nadaljnjem besedilu: okoliško območje). Na navedenem mestu pridelave in na celotnem okoliškem območju so bili ob najprimernejšem času za odkrivanje znakov okužbe, tj. med zadnjo popolno rastno dobo pred premestitvijo, izvedeni uradni inšpekcijski pregledi, vzorčenje in testiranje. Navedeni organizem pri uradnih inšpekcijskih pregledih, vzorčenju in testiranju ni bil odkrit. Okoliško območje obdaja območje, široko 4 km, na katerem so bili po uradnih inšpekcijskih pregledih, vzorčenju in testiranju, ki so bili na navedenem območju izvedeni dvakrat ob najprimernejšem času za odkrivanje znakov okužbe, tj. med zadnjo popolno rastno dobo pred premestitvijo, sprejeti ukrepi za izkoreninjenje navedenega organizma v vseh primerih okužb navedenih rastlin z navedenim organizmom. Med temi ukrepi so bili takojšnje uničenje navedenih napadenih rastlin in vseh bližnjih navedenih rastlin v oddaljenosti 5 m.
(b)

plačil, zapadlih na podlagi pogodb, dogovorov, ki so bili sklenjeni, ali obveznosti, ki so bile sprejete, ali so nastali pred dnevom, ko so ti računi postali predmet tega sklepa, ali
(1)

Potresi, kot so tisti, ki so se maja 2012 zgodili v Italiji, predstavljajo elementarno nesrečo v smislu poglavja XVII oddelka C Uredbe (ES) št. 1186/2009; zato je utemeljeno dovoliti dajatev prost uvoz blaga, ki izpolnjuje zahteve iz členov 74 do 80 zgoraj navedene Uredbe (ES) št. 1186/2009.
(6)

Po oceni dokazne dokumentacije, ki so jo predložili Irska, Združeno kraljestvo in Italija, je primerno, da Irska, Severna Irska in pokrajina Bolzano niso več navedene v Prilogi II k Odločbi 2008/185/ES, ampak so namesto tega navedene v Prilogi I k Odločbi.
(1)

Svet je s sklepi z dne 22. novembra 2010 (2), 7. marca 2011 (3), 12. julija 2011 (4) in 20. septembra 2011 (5) – z izjemo določenih članov – imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje do 30. novembra 2013.
1.

Člen 1 se spremeni: (a) odstavek 1 se nadomesti z naslednjim: „1. Države članice ukrenejo vse potrebno, da bi preprečile vstop na svoje ozemlje ali tranzit prek njega osebam, ki so odgovorne za pripravo in izvedbo kampanje ustrahovanja in zapiranja moldavskih šol, ki uporabljajo latinico, v pridnestrski regiji Republike Moldavije in so navedene v Prilogi.“; (b) odstavek 8 se nadomesti z naslednjim: „8. V primerih, ko posamezna država članica na podlagi odstavkov 3, 4, 6 in 7 dovoli vstop na svoje ozemlje ali tranzit prek njega osebam, ki so navedene v Prilogi, se dovoljenje omeji na namen, za katerega je bilo odobreno, in na osebe, na katere se nanaša.“
(7)

Komisija je analizirala posledice te pridobitve in bila mnenja, da obstaja visoko tveganje navzkrižne kompenzacije. Če skupina Eurochem, ki je pred kratkim pridobila proizvodnjo in prodajo gnojil v Evropski uniji, prodaja svoje izdelke istim strankam kot drugi člani skupine Eurochem, je cene za te transakcije mogoče določiti tako, da se nadomesti minimalne uvozne cene, ki so predmet zaveze. Takšnega nadomestila pa ne bi bilo mogoče določiti iz spremljanja dejavnosti, ker struktura cen za večino izdelkov, ki jih proizvede pred kratkim pridobljena proizvodna in prodajna enota gnojil, ni na voljo javnosti, zato ni mogoče oceniti, ali cene, ki jih plačujejo stranke, ustrezajo vrednosti proizvodov in ali so upoštevani možni popusti, ki bi nadomestili transakcije, ki so predmet zaveze, pri katerih je treba upoštevati najnižje uvozne cene. Z drugimi besedami bi spremljanje zaveze postalo neizvedljivo in ne bi delovalo. Komisija je ustrezno obvestila skupino Eurochem in navedla, da se nagiba k umiku zaveze.
(4)

Nekateri sektorji na ravni NACE 4 iz Sklepa 2010/2/EU, ki ne veljajo za izpostavljene visokemu tveganju premestitve emisij CO2, so bili razčlenjeni, med temi pa je bilo ocenjenih nekaj ustreznih delov sektorjev, katerih vpliv se je zaradi nekaterih njihovih posebnih in prepoznavnih značilnosti izkazal za bistveno drugačnega od preostanka sektorja. Za dela sektorjev „Koprena (voal), mreže, mat, plošče in drugi izdelki iz steklenih vlaken, razen tkanin“ in „Žlindrina volna, volna iz kamna in podobne mineralne volne ter njihove mešanice, v razsutem stanju, listih, ploščah ali zvitkih“ je ta ocena pokazala, da jih je na podlagi posebnih značilnosti mogoče jasno razlikovati od drugih delov sektorjev in da izpolnjujejo kvantitativna merila iz člena 10a(15) Direktive 2003/87/ES. Zato bi bilo dela sektorjev „Koprena (voal), mreže, mat, plošče in drugi izdelki iz steklenih vlaken, razen tkanin“ in „Žlindrina volna, volna iz kamna in podobne mineralne volne ter njihove mešanice, v razsutem stanju, listih, ploščah ali zvitkih“ treba dodati seznamu sektorjev in delov sektorjev, ki veljajo za izpostavljene visokemu tveganju premestitve emisij CO2.
(10)

Člen 4(6) Uredbe (ES) št. 1830/2003 Evropskega parlamenta in Sveta z dne 22. septembra 2003 o sledljivosti in označevanju gensko spremenjenih organizmov ter sledljivosti živil in krme, proizvedenih iz gensko spremenjenih organizmov, ter o spremembi Direktive 2001/18/ES (5) določa zahteve za označevanje proizvodov, ki vsebujejo GSO ali so iz njih sestavljeni. Zahteve za sledljivost proizvodov, ki vsebujejo GSO ali so iz njih sestavljeni, so določene v odstavkih 1 do 5 člena 4, zahteve za živila in krmo, proizvedene iz GSO, pa so določene v členu 5 navedene uredbe.
(10)

Za te aktivne snovi je bil ocenjen vpliv na zdravje ljudi in okolje v skladu z določbami člena 6(2) in (4) Direktive 91/414/EGS za uporabe, ki so jih predlagali vlagatelji. Države članice poročevalke so Komisiji predložile zadevne osnutke poročil o oceni 16. decembra 2009 (biksafen), 5. februarja 2008 (Candida oleophila, sev O), 30. avgusta 2011 (fluopiram), 30. marca 2008 (halosulfuron), 27. julija 2007 (kalijev jodid in kalijev tiocianat) in 29. aprila 2008 (spirotetramat).
(5)

Na podlagi podatkov, ki jih je Komisija (Eurostat) zagotovila v skladu s členom 14 Uredbe (ES) št. 479/2009 po uradnem obvestilu Bolgarije pred 1. aprilom 2012, in na podlagi napovedi služb Komisije iz pomladi 2012 so utemeljene naslednje ugotovitve: — Proračunski cilji so bili v obdobju po letu s čezmernim primanjkljajem vedno preseženi. Javnofinančni primanjkljaj se je v letu 2010 zmanjšal na 3,1 % BDP, v letu 2011 pa se je še dodatno zmanjšal na 2,1 % BDP, medtem ko sta bila prvotno zastavljena cilja 3,8 % oziroma 2,5 %. Odprava primanjkljaja je bila večinoma pogojena s strogo omejitvijo rasti odhodkov, vključno z zamrznitvijo plač v javnem sektorju in pokojnin, zaradi česar se je med letoma 2009 in 2011 delež odhodkov v BDP zmanjšal za 5,5 odstotne točke. V konvergenčnem programu za leto 2012 je napovedano, da se bo primanjkljaj še naprej zmanjševal, in sicer na 1,6 % BDP v letu 2012 in 1,3 % BDP v letu 2013. V napovedi služb Komisije iz pomladi 2012 se predvideva, da se bo javnofinančni primanjkljaj v letu 2012 zmanjšal na 1,9 % BDP, v letu 2013 pa na 1,7 % BDP, in sicer s pomočjo nadaljnje zamrznitve plač v javnem sektorju ter cikličnega izboljšanja prihodkov. — Napoved služb Komisije iz pomladi 2012 predvideva ciklično prilagojeni saldo brez enkratnih in začasnih ukrepov v višini 0,7 % BDP za leto 2012 in 0,8 % BDP za leto 2013, ob predpostavki, da ostane politika nespremenjena. Predvideva se, da bo stopnja rasti javnih odhodkov brez diskrecijskih ukrepov na strani prihodkov v letih 2012 in 2013 ostala pod merilom referenčne srednjeročne stopnje potencialne rasti BDP, kot jo določa člen 5(1) Uredbe Sveta (ES) št. 1466/97 z dne 7. julija 1997 o okrepitvi nadzora nad proračunskim stanjem ter o nadzoru in usklajevanju gospodarskih politik (6). — Napoved služb Komisije iz pomladi 2012 predvideva zmerno povišanje bruto javnofinančnega dolga s 16,3 % BDP leta 2011 na 18,5 % BDP leta 2013. Pri tej napovedi dolga niso bile upoštevane morebitne izdaje državnih obveznic v letu 2012 za predfinanciranje odplačila obveznic, nominiranih v eurih, v višini približno 2 % BDP januarja 2013. Podobno je v zadnjem konvergenčnem programu predvideno tudi povišanje deleža dolga na 18,4 % do leta 2013.
SL Uradni list Evropske unije L 124/39

IZVEDBENI SKLEP KOMISIJE

z dne 8. maja 2012

o spremembi Odločbe 2008/855/ES glede nadzornih ukrepov za zdravje živali v zvezi s klasično prašičjo kugo v Nemčiji

(notificirano pod dokumentarno številko C(2012) 2992)

(Besedilo velja za EGP)

(2012/250/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,

ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga (2) izvajajo v trgovini znotraj Skupnosti z nekaterimi živimi živalmi in proizvodi, in zlasti člena 10(4) Direktive,

ob upoštevanju naslednjega:

(1) Odločba Komisije št. 2008/855/ES z dne 3. novembra 2008 glede nadzornih ukrepov za zdravje živali v zvezi s klasično prašičjo kugo v nekaterih državah članicah (3) določa nekatere nadzorne ukrepe za zdravje živali v zvezi s klasično prašičjo kugo v državah članicah ali njihovih regijah, navedenih v Prilogi k Odločbi. Ta seznam vključuje dele ozemlja v nemških zveznih deželah Porenje - Pfalško in Severno Porenje - Vestfalija.

(2) Nemčija je obvestila Komisijo o nedavnem razvoju v zvezi s klasično prašičjo kugo pri divjih prašičih v regijah zveznih dežel Porenje - Pfalško in Severno Porenje - Vestfalija iz Priloge k Odločbi 2008/855/ES.

(3) Navedene informacije kažejo, da je bila klasična prašičja kuga pri divjih prašičih v zveznih državah Porenje - Pfalško in Severno Porenje - Vestfalija izkoreninjena. Ukrepi iz Odločbe 2008/855/ES se zato ne bi smeli več uporabljati za navedeni regiji in vnos za Nemčijo na seznamu v delu I Priloge k Odločbi bi bilo treba črtati.

(4) Odločbo 2008/855/ES bi bilo zato treba ustrezno spremeniti.

(5) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

V Prilogi k Odločbi 2008/855/ES se črta točka 1 dela I.

Člen 2

Ta sklep je naslovljen na države članice.

V Bruslju, 8. maja 2012 Za Komisijo John DALLI Član Komisije

(1) UL L 395, 30.12.1989, str. 13.

(2) UL L 224, 18.8.1990, str. 29.

(3) UL L 302, 13.11.2008, str. 19.
(2)

Uradno obvestilo se nanaša na končni predpis, ki ga je sprejel urad Alcohol and Tobacco Tax and Trade Bureau in je bil objavljen v Zveznem registru z dne 27. oktobra 2011 (3) o spremembi uredb urada Alcohol and Tobacco Tax and Trade Bureau z dodajanjem številnih novih imen na seznam imen sort vinske trte, odobrenih za označbe ameriških vin.
(4)

Z Direktivo Sveta 2002/60/ES z dne 27. junija 2002 o določitvi posebnih ukrepov za nadzor nad afriško prašičjo kugo in o spremembi Direktive 92/119/EGS v zvezi z nalezljivo ohromelostjo prašičev in afriško prašičjo kugo (4) se je Tešinska bolezen (nalezljiva ohromelost prašičev) črtala s seznama bolezni iz Priloge I k Direktivi Sveta 92/119/EGS z dne 17. decembra 1992 o splošnih ukrepih Skupnosti za nadzor nad določenimi živalskimi boleznimi in o posebnih ukrepih v primeru vezikularne bolezni prašičev (5) in posledično se je z Odločbo Komisije 2008/650/ES z dne 30. julija 2008 o spremembi Direktive Sveta 82/894/EGS o prijavljanju živalskih bolezni v Skupnosti zaradi vključitve nekaterih bolezni na seznam bolezni, ki jih je treba prijaviti, in črtanja nalezljive ohromelosti prašičev z navedenega seznama (6) navedena bolezen črtala s seznama bolezni, ki jih je treba v Uniji prijaviti.
podpredsednik Stranke za skupno solidarnost in razvoj (USDP), nekdanji načelnik štaba SPDC in koordinator za posebne operacije, datum rojstva: 11. julij 1947, poslanec parlamenta (spodnjega doma), predsednik spodnjega doma

3

Aung Thet Mann, tudi Shwe Mann Ko Ko

sin Thure Shweja Manna, podjetje Ayeya Shwe War (Wah), 5, Pyay Rd, občina Hlaing, Yangon, in solastnik podjetja RedLink Communications Co Ltd, No 20, Building B, Mya Yeik Nyo Royal Hotel, Pa-Le Rd, občina Bahan, Yangon, datum rojstva: 19. junij 1977
(3)

Na zadevnih območjih so stroški ogrevanja zaradi daljšega obdobja, v katerem je potrebno ogrevanje, povprečno za 25 % višji kot v ostalih delih države. Zaradi zmanjšanja stroškov električne energije za gospodinjstva in podjetja storitvenega sektorja na teh območjih se tako zmanjša razlika med skupnimi stroški ogrevanja potrošnikov na severu Švedske in stroški potrošnikov v ostalih delih države. Ukrep zato prispeva k uresničevanju ciljev regionalne in kohezijske politike. Poleg tega ukrep Švedski omogoča uporabo višje splošne davčne stopnje električne energije, kot bi jo bilo mogoče uporabiti v nasprotnem primeru, in tako posredno prispeva k doseganju ciljev okoljske politike.
(3)

Prvotni seznam in prvi štirje posodobljeni seznami območij v atlantski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbami 2004/813/ES (2), 2008/23/ES (3), 2009/96/ES (4) ter sklepoma 2010/43/EU (5) in 2011/63/EU (6). Na podlagi člena 4(4) in člena 6(1) Direktive 92/43/EGS zadevna država članica čim prej, najpozneje pa v šestih letih določi območja v atlantski biogeografski regiji, ki so na seznamu območij, pomembnih za Skupnost, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.